Marlene Dietrich i *Der blaue Engel* mens hun synger *Ich bin von Kopf bis Fuß auf Liebe eingestellt*
**«Ich bin von Kopf bis Fuß auf Liebe eingestellt»** er en tysk sang fra 1930 med melodi og tekst av Friedrich Holländer. Den ble opprinnelig fremført av Marlene Dietrich i filmen *Den blå engel* (*Der blaue Engel*), Dietrich spilte også inn den mest berømte engelske versjonen på plate, med tekst av Sammy Lerner og tittelen «Falling in Love Again (Can't Help It)».

Kevin Ayers' versjon
--------------------

«Falling in Love Again» ble utgitt på singlen Island WIPS0271 i februar 1976. Det var Kevin Ayers' siste utgivelse for Island Records. Produsent var Muff Winwood. Platens B-side, «Everyone Knows the Song», var en Ayers-original. Etter utgivelsen underskrev Ayers en kontrakt med Harvest Records og begge sporene inngikk på hans album *Yes We Have No Mañanas (So Get Your Mañanas Today)*. Singelen ble også gjenutgitt i deler av Europa noen måneder senere med Ayers-originalen «The Owl» på B-siden.

ADX' versjon
------------

«Falling in Love Again» er en 12"-single for plateselskapet Sire med The Adicts under navnet ADX. Den ble utgitt i 1985.

Andre versjoner
---------------

* Zarah Leander (1931, på svensk)
* Billie Holiday (1940)
* Doris Day (1961)
* Sammy Davis, Jr. (1962)
* Nina Simone (1963)
* Ole Paus (1976, I anstendighetens navn)
* The Techno Twins (1981)
* Klaus Nomi (1982)
* Linda Ronstadt (1987)
* William S. Burroughs (1990, på tysk)
* Ute Lemper (1992)
* Marianne Faithfull (1997)
* Bryan Ferry (1999)
* Wunderkammer (1999)
* The Puppini Sisters (2006)
* Theo Bleckmann (2008)
* Michael Lutzeier (2008)

Den ble fremført under The Bonzo Dog Doo-Dah Bands førtiårsjubileumsturné i 2006.

Madonna sang noen få linjer av sangen under The Girlie Show Tour i 1993. Den ble også fremført av løytnant Gruber i en episode av den populære situasjonskomedieserien *'Allo 'allo!*.

Mel Brooks' film *Vill Vest* (*Blazing Saddles*) inneholder en minneverdig fremførelse av Madeline Kahn kalt «I'm So Tired», gjort som en parodi på Marlene Dietrichs fremførelse i *Den blå engel* (*Der blaue Engel*).

Marlene Dietrichs versjon ble anvendt i en Mercedes Benz-reklame i 1997, som Car and Driver rangerte på en tredjeplass på listen over topp-bilreklamer noensinne.

Christina Aguilera gjorde en coverversjon av sangen på soundtracket til filmen *The Spirit* (2008)

Norske versjoner
----------------

Tekstforfatteren til «Jeg er fra topp til tå» er ikke angitt. Egil Hagen har skrevet en annen norsk tekst. Den har tittelen «Jeg er fra topp til tå et elskovsstundens barn».

### Innspillinger

| År | Sangtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- |
|  | «Jeg er fra topp til tå» | Carsten Carlsens danseorkestermed refr.sang av Einar Rose |  | 78-plate | Odeon A 180341 D-4342 |
| 1958 | «Jeg er fra topp til tå et elskovsstundens barn» | Nora BrockstedtMats Olssons orkester | Egil Hagen | Single | RCA NA 1093 |
|  |  |  |  | EP | RCA NEP 321 |
| 1968 | «Jeg er fra topp til tå» | Gunn Støamed Erik Botolfsens orkester | Fredrik Friis | Single | Columbia 45GN 1814 |

De to RCA-platene er samme innspilling.

Referanser
----------

1. ↑  Der blaue Engel – Soundtracks[*død lenke*] hos Internet Movie Database
2. ↑  Kevin Ayers Biography[*død lenke*]
3. ↑  Blazing Saddles – Soundtracks hos Internet Movie Database
4. ↑  Car and Driver
5. ↑  The Spirit – Soundtracks[*død lenke*] hos Internet Movie Database
6. ↑  Se plateetiketten
7. ↑  Se plateetiketten